उदाहरण के लिए उपचुनाव जीतने के बाद मुख्यमंत्री कुमारस्वामी ने कहा था कि विपक्षी एकता राहुल गांधी के नेतृत्व में होगी लेकिन, चंद्रबाबू और अपने पिता देवगौड़ा की मुलाकात के बाद उन्होंने कहा कि 1996 की स्थिति दोहराई जा सकती है। चंद्रबाबू का यह कहना भी मायने रखता है कि देवेगौड़ा के नेतृत्व में केंद्र में एक ही प्रयोग हुआ है। कुमारस्वामी अपने शपथ ग्रहण समारोह की ही तरह किसान रैली के रूप में विपक्षी नेताओं का जमावड़ा दिसंबर के अंत या जनवरी के पहले हफ्ते में करना चाहते हैं। जनवरी में पश्चिम बंगाल में ममता बनर्जी की रैली है और उसका भी उद्‌देश्य विपक्षी एकता है।